演州守禦千戶所

演州守禦千戶所是明代的一個衛所。

 沿革 
 永樂五年十一月丙寅，設交阯演州守禦千戶所「丙寅，設交阯三江、清化、乂安、新平、順化五衛及演州、南靖二守禦千戶所」《大明太宗文皇帝實錄》卷七十三永樂五年十一月辛亥朔。
 永樂十二年六月庚戌，置交阯演州守禦千戶所「庚戌是日，置交阯乂安、新平、順化三衛，演州守禦千戶所、乂安衛、南靖守禦千戶所」《大明太宗文皇帝實錄》卷一百五十二永樂十二年六月壬寅朔。
 永樂十二年九月丙子，置交阯演州守禦千戶所吏目「丙子，置交阯乂安、新平、順化三衛經歷司經歷，演州、南靖二守禦千戶所吏目」《大明太宗文皇帝實錄》卷一百五十五永樂十二年九月辛未朔。
 永樂十六年九月辛酉，演州守禦千戶所缺官，敕總兵官豐城侯李彬同兵部尚書陳洽、都督方政于清化、鎮夷、交州右三衛選多餘指揮千百戶調補「辛酉，交阯都司言交州中前後及三江、昌江、乂安、新平七衛及演州守禦千戶所缺官，敕總兵官豐城侯李彬同兵部尚書陳洽、都督方政于清化、鎮夷、交州右三衛選多餘指揮千百戶調補」《大明太宗文皇帝實錄》卷二百四永樂十六年九月戊申朔。
 永樂十九年夏五月庚寅，議屯田分數，演州千戶所官軍全不屯田，土軍三分屯田、七分備徵調，屯軍每人歲徵稻穀十八石「庚寅交阯總兵官豐城侯李彬言：交阯新附，其地荒遠，不以通饋運，乞依各都司衛所例，分軍屯田，以供糧餉，約一分為率，度地險易量事緩急，以為屯守徵調之多寡，其各衛土軍雖隸兵籍，然攻戰之際，心持兩端，往往不得其死力，今議屯田分數，土軍居多，官軍居少，其交州左、右、中、前及鎮夷、昌江、清化七衛官軍以一分屯田、九分備征守，土軍七軍屯田、三分備徵調；交州後衛、三江衛、市橋千戶所官軍二分屯田、八分備征守，土軍八分屯田、二分備徵調，屯田每人歲徵稻穀三十五石；乂安新平順化三衛官軍三分屯田、七分備征守，土軍六分屯田、四分備征調，演州、南靖、新安三千戶所官軍全不屯田，土軍三分屯田、七分備徵調，屯軍每人歲徵稻穀十八石。從之」《大明太宗文皇帝實錄》卷二百三十七永樂十九年夏五月壬戌朔。

參見
明朝都司衛所列表

參考文獻

交阯